CELEX: E2016P0015
Language: el
Date: 2016-09-27 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmansrett (Εφετείο του Borgarting) στις 27 Σεπτεμβρίου 2016 στην υπόθεση Yara International ASA κατά της νορβηγικής κυβέρνησης, εκπροσωπούμενης από το Υπουργείο Οικονομικών (Υπόθεση E-15/16)

20.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/8
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmansrett (Εφετείο του Borgarting) στις 27 Σεπτεμβρίου 2016 στην υπόθεση Yara International ASA κατά της νορβηγικής κυβέρνησης, εκπροσωπούμενης από το Υπουργείο Οικονομικών
   (Υπόθεση E-15/16)
   (2017/C 123/09)
   Με επιστολή της 27ης Σεπτεμβρίου 2016, το Borgarting lagmansrett (Εφετείο του Borgarting) υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 4 Οκτωβρίου 2016, για την έκδοση συμβουλευτικής γνώμης στην υπόθεση Υara International ASA κατά της νορβηγικής κυβέρνησης, εκπροσωπούμενης από το Υπουργείο Οικονομικών, σχετικά με τα ακόλουθα ερωτήματα:
   Συνάδει προς τα άρθρα 31 και 34 της συμφωνίας για τον ΕΟΧ το ότι οι εθνικοί κανόνες για τις εισφορές εντός του ομίλου, όπως οι κανόνες του νορβηγικού νόμου περί φορολογίας, σύμφωνα με τους οποίους η εισφορά μειώνει το φορολογητέο εισόδημα του εκχωρούντα και περιλαμβάνεται στο φορολογητέο εισόδημα του δικαιούχου, ανεξαρτήτως του εάν ο δικαιούχος έχει κέρδος ή ζημία για φορολογικούς σκοπούς, θέτουν ως προϋπόθεση ότι τόσο ο εκχωρών όσο και ο δικαιούχος υπόκεινται σε φορολογία στο εν λόγω κράτος ΕΟΧ, ή οι κανόνες του ΕΟΧ πρέπει να ερμηνευθούν υπό την έννοια ότι, βάσει ορισμένων προϋποθέσεων, πρέπει να χορηγηθεί εξαίρεση από την απαίτηση φορολογικής επιβάρυνσης στον τομέα;